**Þórður Kristinsson**

**ráðgjafi rektors**

**Háskóla Íslands**

**Háskóli Íslands 30. janúar 2019**

**Umsögn vísindanefndar háskólaráðs um áform um lagasetningu um lög um vandaða starfshætti í vísindum**

Fram eru komin áform um lagasetningu um vandaða starfshætti í vísindum, og er umsagnarfrestur um áformin veittur til 5. febrúar nk.   Að beiðni rektors hefur vísindanefnd háskólaráðs skoðað textann: „Áform um lagasetningu“ sem er í samráðsgátt stjórnvalda og er dagsettur 4. desember 2018.

.

Vísindanefnd fagnar að áform séu uppi um að styrkja rammann um siðferðilegar hliðar vísindarannsókna, í samræmi við það sem þekkist erlendis, þar með talið á hinum Norðurlöndunum. Hér er um að ræða úrræði á grundvelli laga eða stjórnvaldsfyrirmæla, til að fjalla um mál, þegar upp koma grunsemdir um óvandaða starfshætti í rannsóknum.

Þótt sjálfseftirlit rannsakenda og stofnana sé mikilvægt og að vandamál skulu rædd og krufin innan stofna, þá telur vísindanefnd háskólaráðs það mikilvægt að til sé miðlæg nefnd sem hefði, lögum samkvæmt, eftirlit með áðurnefndu sjálfseftirliti. Hægt væri að vísa málum, sem ekki verða leidd til lykta í stofnunum til miðlægu nefndarinnar, sem gæti úrskurðað um málið, auk þess sem hún hefði leiðbeinandi hlutverk. Lagt er til að nefndin gæti jafnframt rannsakað mál af eigin frumkvæði. Markmiðið væri að tryggja enn frekar en nú er góða vísindalega starfshætti og að siðferðileg viðmið í vísindum séu höfð í heiðri. Vísindanefnd tekur undir að ekki sé þörf á að hafa starfandi nefnd fyrir hvert vísindasvið (sbr. Noreg), heldur ætti að stefna að einni miðlægri nefnd sem hefði umsjón með öllum vísindasviðum.

Vísindanefnd hvetur því til þess að „frumvarp til laga um vandaða starfshætti í vísindum“ verið smíðað sem allra fyrst og hlakkar til að fá það til umsagnar.

F.h. vísindanefndar háskólaráðs,



Guðbjörg Linda Rafnsdóttir,

formaður